section_heading: Stručni rad
paragraph_text: Odmah nakon završetka fakulteta upisao postdiplomski studij u Zagrebu i magistrirao 1983. godine magistarskim radom "Komparativno istraživanje pojave karijesa u gradskom i poljoprivrednom stanovništvu Baranje". Doktorirao također na Stomatološkom fakultetu u Zagrebu 1988. s disertacijom "Utjecaj načina ishrane i socioekonomskog statusa na prevalenciju karijesa u osoba različitih dobnih skupina". Specijalizaciju iz dječje i preventivne stomatologije položio 1990. godine na Stomatološkom fakultetu Sveučilišta u Beogradu. Poslijediplomski studij javnog zdravstva završio 1988. na Stomatološkom fakultetu u Zagrebu (Škola narodnog zdravlja /ŠNZ/ "Dr. Andrija Štampar"), postavši koordinator za znanstveni rad pri Edukacijskom multimedijskom centru te škole. Aktivno sudjelovao na gotovo svim kongresima stomatologa u bivšoj Jugoslaviji i Hrvatskoj, kao i na mnogim stručnim skupovima, simpozijima i savjetovanjima.